Близо 8000 деца от София без места в ясли и градин... - Столица.bg
Близо 8 000 деца останаха извън детските ясли и градини при първото класиране за прием в столичните детски заведения, съобщава БГНЕС.
От тях родителите на 1793 са поискали преместване от една в друга детска градина. Свободните места за първото класиране са 12 150, което е с 1800 по-малко от 2019 г. За яслите местата са 5280, а за първа градинска група - 4009 и за подготвителни групи в училище - 2632. Неприетите деца в детските заведения на първо класиране са 7 911, защото местата са намалени заради ограничения капацитет на градините.
Класирани са 54 деца със специални образователни потребности, 151 деца с хронични заболявания, 1237 деца по социални критерии и приетите по общи критерии са 7660 деца. "Най-голям е недостигът за яслени групи - около 5100 места за децата, които са родени през 2018 и 2019 г. Той е намален с 400 места спрямо миналата година. Около 1100 места е недостигът за първа градинска група. Тук основната причина е намаляването на капацитета на групите и по-малкото места за деца с хронични заболявания", уточни доц. Чобанов.
8000 деца
първа класиране